4. melléklet az előterjesztéshez
[bookmark: _Hlk132787963]A beruházási feladatok részletes, számszaki bemutatását az előterjesztés 3. melléklete tartalmazza. Jelen melléklet (szöveges értékelés) feladatcsoportonként és típusonként tartalmazza a 100 millió forintot elérő módosított előirányzattal rendelkező beruházási feladatokat és ágazatonként a három-három legnagyobb céljellegű beruházási feladat előirányzat és teljesítés adatait. A szöveges értékelés a saját hatáskörben végzett intézményi feladatokat nem tartalmazza.


Városépítési feladatok
Önkormányzati feladatok

[bookmark: _Hlk69121094][bookmark: _Hlk99971602]TÉR_KÖZ pályázat Városrehabilitációs keret

	Módosított előirányzat:
	3 966 362
	ezer Ft

	Éves tény:
	2 089 611
	ezer Ft

	Teljesítés:
	52,7
	%



Budapest Főváros Közgyűlése a városrehabilitációs célok megvalósítása érdekében a Fővárosi Városrehabilitációs Keret felhasználásának szabályairól szóló 27/2013.(IV.18.) számú Főv. Kgy. rendelet alapján – első ízben – 2013. évben TÉR-KÖZ címmel pályázatot hirdetett meg kerületi önkormányzatok városrehabilitációs munkáinak támogatására. 
A pályázatokra kifizetések utólag, a megvalósítás, majd az arról történő elszámolás benyújtása után történnek. 2022-ben 19 projekt zárult le sikeresen, melyből 7 projekt kifizetése 2023. évre húzódott át. A Fővárosi Közgyűlés 7 projekt esetében döntött a befejezési határidő módosításáról 2023.december 15-re.

8072 "Rak-Park"- A pesti belvárosi Duna-part Kossuth tér-Fővám tér közötti szakasz tervezése

	Módosított előirányzat:
	250 619
	ezer Ft

	Éves tény:
	88 270
	ezer Ft

	Teljesítés:
	35,2
	%



A tervpályázat célja a történeti, kulturális, városképi és funkcionális szempontból meghatározó területek megújítása, amely kiterjed a közösségi használatra szánt területek növelésére, a város és a folyó kapcsolatának javítására, funkcióbővítésére, minőségi megújítására, figyelembe véve a terület kiemelt védettségi helyzetét és szem előtt tartva a fenntarthatóságot. A feladat magában foglalja a korábban elkészíttetett engedélyezési tervek lejáró hatósági engedélyeinek ismételt megkérését, az engedélyeztetési eljárás során esetlegesen szükségessé váló tervi javítások elvégzését, a fakivágási engedély megszerzését és a kiviteli tervek elkészítését, valamint az építéshez szükséges egyéb engedélyek és jóváhagyások megszerzését. 2022. évben a BKK Budapesti Közlekedési Központ Zrt.-vel történt Megvalósítási megállapodás (Rak-Park a pesti belvárosi Duna-part Kossuth-tér-Fővám tér közötti szakaszának tervezése) kapcsán került sor kifizetésre. A feladat 2023. évre továbbtervezésre került.





8075 "Duna-Buda" Budai belvárosi Duna-part megújítására vonatkozó kiviteli tervek elkészítése

	Módosított előirányzat:
	125 675
	ezer Ft

	Éves tény:
	82 450
	ezer Ft

	Teljesítés:
	65,6
	%



A tervpályázat célja a történeti, kulturális, városképi és funkcionális szempontból meghatározó területek megújítása, amely kiterjed a közösségi használatra szánt területek növelésére, funkcióbővítésére, minőségi megújítására, figyelembe véve a terület kiemelt védettségi helyzetét és szem előtt tartva a fenntarthatóságot. A feladat magában foglalja a korábban elkészíttetett engedélyezési terveknek megfelelő kiviteli tervek elkészítését, az időközben lejáró hatósági engedélyek megújítását, a fakivágási engedély megszerzését, valamint az építéshez szükséges egyéb engedélyek és jóváhagyások megszerzését. 2022. évben a BKK Budapesti Közlekedési Központ Zrt.-vel történt Megvalósítási megállapodás ("Duna-Buda" Budai belvárosi Duna-part megújítására vonatkozó kiviteli tervek elkészítése) kapcsán került sor kifizetésre. A feladat 2023. évre továbbütemezésre került. 

Informatikai feladatok

Céljelleggel támogatott hivatali feladatok

7810 Térinformatikai rendszer fejlesztése

	Módosított előirányzat:
	103 205
	ezer Ft

	Éves tény:
	40 261
	ezer Ft

	Teljesítés:
	39,0
	%



A Hivatal és a Budapest Közút Zrt. között megkötött szerződés értelmében a Budapest Közút Zrt. saját kompetenciáira és kapacitásaira, valamint a már üzemelő KAPU rendszerre támaszkodva térinformatikai üzemeltetési szolgáltatást nyújt a Hivatal részére. A szolgáltatás terjedelme a Hivatal feladatkörében felmerülő, térinformatikai szakrendszer által nyújtott funkcionalitás biztosítása a megfelelő rendelkezésre állás mellett. A vállalkozó szerződésszerűen teljesít. 2022. évben 4 eseti megrendelésre került sor a fejlesztési tartalék keret terhére (KÖZTER-KAPU, KIR-KAPU, geokódoló, szolár térkép). A 2022. év decemberében kiállított számla kifizetése 2023. februárjában vált esedékessé.

7828 Hivatali szoftverek licencei és fejlesztése

	Módosított előirányzat:
	453 631
	ezer Ft

	Éves tény:
	451 856
	ezer Ft

	Teljesítés:
	99,6
	%



A beruházás célja, hogy biztosítsa a szerverek és a munkaállomások (PC-k), felhasználók számára az alkalmazott alap operációs rendszer szoftverek és irodai alap alkalmazások folyamatos jogtiszta használatát, verziókövetését, másrészt optimalizáltan és tervezhető módon tegye lehetővé a Főpolgármesteri Hivatal számára a szoftverek jogtisztaságának fenntartását.
A 2022-es évben beszerzésre került 950 felhasználó részére a napi feladatellátás során használt Windows, Office és alkalmazás licenc, a központi infrastruktúrán használt Windows szerver, adatbázis szerver, Sharepoint szerver, CRM szerver és kapcsolódó licencek, továbbá az IBM háttértároló rendszer licenceinek megújítása, Oracle licencek, valamint a 2023. évben bevezetésre kerülő ASP.ADO rendszerrel kapcsolatos EDOK integrációs feladatai kerültek elvégzésre.

7829 IT biztonsági és üzemeltetést támogató licencek

	Módosított előirányzat:
	221 105
	ezer Ft

	Éves tény:
	142 737
	ezer Ft

	Teljesítés:
	64,6
	%



A beruházás keretében a Főpolgármesteri Hivatal az állami és önkormányzati szervek elektronikus információbiztonságáról szóló 2013. évi L. törvényben megfogalmazott követelményeknek és az adatok védelmére irányuló kötelezettségének tesz eleget. 
A feladat a jogtiszta szoftverhasználat biztosítása érdekében minden évben felmerül. A megkötött szerződések egy része 2022. évben került kifizetésre, a fennmaradó összeg teljesítésére 2023. januárjában került sor, a vonatkozó szerződés 2022. decemberében került aláírásra.

Szociális feladatok

Önkormányzati feladatok

8168 2022. évi Lakásberuházási feladatok I. – BFVK Zrt.
	Módosított előirányzat:
	144 484
	ezer Ft

	Éves tény:
	0
	ezer Ft

	Teljesítés:
	0,0
	%



A feladat engedélyokiratának módosításáról a 2022. évi márciusi Tulajdonosi Bizottság ülésén született döntés tekintettel arra, hogy az abban található feladatok közül a liftek esetében szükséges volt a forrás rendezése. A tűzjelző rendszer tervezése megtörtént, a megvalósítás folyamatban van. A nővérszoba kialakításával kapcsolatos számla beérkezett, pénzügyi teljesítése áthúzódott 2023. évre. 

7308 Fővárosi Önkormányzat és intézményei épületeinek energetikai korszerűsítése
 
	Módosított előirányzat:
	1 275 477
	ezer Ft

	Éves tény:
	373 143
	ezer Ft

	Teljesítés:
	29,3
	%



A 2022. évben a projekt műszaki tartalma négy fővárosi intézmény energetikai korszerűsítését tartalmazta.
Fővárosi Önkormányzat Vázsonyi Vilmos Idősek Otthona Baross utcai telephelyen megkezdődött a kivitelezés, ahol a lapostetős épületek tetején alacsony hajlásszögű, városképbe esztétikusan illeszkedő 50 kWp teljesítményű napelemrendszer telepítésére került sor. A munkák kivitelezése és műszaki átadása 2022. novemberben megtörtént, de pénzügyi rendezése csak 50%-ig teljesült, mert időközben szükségessé vált a Vállalkozási szerződés módosítása az egyenértékű kiváltásra szorult egységek, valamint az egyéb okból indokolt határidőmódosítások miatt.
Fővárosi Önkormányzat Alacskai úti Idősek Otthonánál a beltéri világítótestek cseréjével indult a kivitelezés, ahol több mint két és fél ezer darab beltéri fényforrás cseréje történt meg a biztonsági vészvilágítások átépítésével együtt. A projekt további részében pedig az épület tetejére egy 50 kWp teljesítményű napelemrendszer került telepítésre. A projekt kivitelezése és átadása 2022. októberben ugyan lezárult, de pénzügyi rendezése 75%-os kifizetésig jutott, mert szükségessé vált a Vállalkozási Szerződés módosítása a kivitelezés során történt egyéb indokolt változtatások miatt.
Fővárosi Önkormányzat BMSZKI Hajléktalanok Átmeneti Szállása, Kőrakás park 1-8. esetében a kivitelezés 2022. márciusban indult a homlokzati nyílászárók részbeni cseréjével. Ennek keretében mintegy 260 darab korszerű nyílászáró került beépítésre. A projekt továbbá egy 50 kWp teljesítményű napelemrendszer telepítését is tartalmazta az 5 szintes épületegyüttes tetején. A kivitelezést 2022. december elején jelentették készre, de pénzügyi elszámolása csak 50%-os mértékig teljesült, mivel szükségessé vált a Vállalkozási Szerződés módosítása a kivitelezés során indokolt és jóváhagyott műszaki változtatások miatt.
Budapest Főváros Levéltáránál a feladat két részből állt, egyrészt a gépészeti rendszerek cseréjéből, másrészt egy 86 kWp teljesítményű napelemrendszer telepítéséből. A gépészeti felújítás magában foglalta az épület fűtési-hűtési és hőenergia ellátásának korszerűsítését, energiatakarékos kazánok telepítését, a komplett hőközpont cseréjét, az épület hűtési rendszerének teljes átalakítását, kapacitásának igényekhez való illesztését, a vezérlő automatika átépítését, valamint a szükséges légtechnikai cseréket, felújításokat. A gépészeti rendszer teljes felújításával egy energiatakarékos, hatékony, hővisszanyerős rendszer épült ki, amely a levéltári anyagok állományvédelmi klimatizálását is magas szinten képes kiszolgálni, az épület egyéb klimatizálása mellett. A projekt során az eredeti tervekhez képest több egység egyenértékű kiváltásra szorult, ezért a Vállalkozási szerződés módosítása szükséges. Ennek következtében a pénzügyi kifizetés az 50%-os szinten teljesült. 

Céljelleggel támogatott intézményi feladatok

211501 Fővárosi Önkormányzat Gyulai Idősek Otthona 
7973 Épület átalakítás és bővítés tervezése és megvalósítása

	Módosított előirányzat:
	25 200
	ezer Ft

	Éves tény:
	20 042
	ezer Ft

	Teljesítés:
	79,5
	%



A jogerős és végrehajtható örökségvédelmi engedély birtokában készíthető el a kiviteli projekt tervdokumentáció. Az Intézmény kiírta a tervezési pályázatot 2021. évben, a nyertes tervezővel 2021. májusában aláírták a tervezői szerződést, mely több részre bontotta a tervezést. Egyik rész a Honvéd utcai szabad területen egy 4 szintes új épületrész kialakítása, második a műemlék épület tetőtér középső részének beépítése, a meglévő épület két szintjének átalakításával új szobák kiépítése. 
Az I. ütem önmagában is megvalósítható, de az I. ütem közbeszerzési eljárásának elindításához, a kiviteli terveket át kellett tervezni, úgy, hogy az I. ütem különálló egység legyen. Ezt a tervezők 2022. IV. negyedévében elkezdték átdolgozni. A kivitelezés lebonyolításához, műszaki ellenőrként és a tervek átnézéséhez a Fővárosi Önkormányzat az Enviroduna Kft.-vel kötött megállapodást 2022. decemberében. Az Enviroduna Kft. a tervek átnézése során még módosításokat javasolt, a kiviteli tervek véglegesítése után lehet a kivitelező kiválasztására elindítani a közbeszerzési eljárást.

212001 Fővárosi Önkormányzat Szombathelyi Idősek Otthona 
[bookmark: _Hlk128987656]7900 Nagykastély épület földszint fokozott ápolási részleg kialakítása

	Módosított előirányzat:
	20 164
	ezer Ft

	Éves tény:
	11 352
	ezer Ft

	Teljesítés:
	56,3
	%



A feladatban kialakításra kerül 2 darab fokozott ápolási szoba, mellette a nővérszoba és nővérpult, 2 darab lakószoba közös új fürdő-wc-vel, elkülönítő szoba, új fürdőszoba, a wc, előtér és folyosó felújításával. A feladat előkészítése 2020. évben megtörtént, a koronavírus járvány miatt a kivitelezés megkezdése elhúzódott, 2021. évben az 1. részszámla került kifizetésre. 2022. évben a kivitelezés 2. részszámla és az építészeti műszaki ellenőrzés 1. részszámla került kifizetésre. A feladat befejezése összefügg az épület tűzvédelmi rendszerének bővítése feladattal, mely beszerzési nehézségek miatt 2022. évben nem valósult meg, így az ápolási részleg befejezése és kifizetése áthúzódott 2023. évre.

212701 Fővárosi Önkormányzat Budapesti Módszertani Szociális Központ és intézményei
8110 Tárgyi eszköz beszerzés

	Módosított előirányzat:
	21 000
	ezer Ft

	Éves tény:
	21 000
	ezer Ft

	Teljesítés:
	100,0
	%



Az Intézmény az év közbeni tervezett tárgyi eszköz beszerzéseit megvalósította. Kifizetésre kerültek többek között számítástechnikai eszközök: számítógépek, laptop, monitorok, asztali switch, webkamerák, WIFI router, nyomtatók, szünetmentes tápegység, lézernyomtató, vonalkód nyomtató; továbbá telefonok, televízió, műanyag és fém hulladékgyűjtők, lámpák, a VIII. Kőbányai út 22. telephely I épület kamerarendszere, a IV. Váci út 102. telephely önálló független elektromos csatlakozási pont kiépítése, hősugárzók, mikrohullámú sütők, hűtőszekrények, villanyrezsók, ventilátorok, ülőkék, asztalok, székek, emeletes ágyak, heverők, tűzhely, szekrények, konyha szekrények. A feladat befejeződött.

Köznevelési feladatok

Önkormányzati feladatok

7170 Vakok Óvodája Általános Iskolája óvoda épület külső lift építése

	Módosított előirányzat:
	225 193
	ezer Ft

	Éves tény:
	100 320
	ezer Ft

	Teljesítés:
	44,5
	%



A Mozaik Gazdasági Szervezet az eredményes közbeszerzési eljárás lefolytatását követően 2020. március hónapban kötötte meg a feladat megvalósítására vonatkozó Vállalkozási Szerződést, melyet követően a kivitelezési munkák megkezdődtek. A teljes feladat műszaki tartalmát a vállalkozó nem tudta megvalósítani, ezért a vállalkozási szerződést fel kellett bontani. A Mozaik Gazdasági Szervezet megszüntetésével az általa megkötött Vállalkozói Szerződés és Megbízási szerződés megbízói pozíciójába 2021. április 1-től az Önkormányzat került. 
A feladat folytathatósága érdekében a beruházással kapcsolatos elszámolási kérdések rendezésére többoldalú Megállapodás került megkötésre annak érdekében, hogy a műszaki ellenőr által igazolt, a fővállalkozó felé fennálló alvállalkozói követelések kiegyenlítésre kerülhessenek. Az alvállalkozók felé az elszámolás megtörtént. Az Önkormányzat a fővállalkozóval szemben kötbér érvényesítés iránt keresetet nyújtott be a Budapest Környéki Törvényszékhez. A kivitelezés befejezéséhez szükséges tervek elkészültek, a beruházás befejezési munkáira irányuló közbeszerzési eljárás 2021. évben megindításra került. A beérkezett ajánlat nagysága meghaladta az engedélyokiraton rendelkezésre álló fedezetet, emiatt szükségessé vált a feladat összköltségének megemelése és az engedélyokirat 
9. számú módosítása. A közbeszerzési eljárás eredményeként került sor a Vállalkozási szerződés megkötésére 2022. májusában. A munkaterület átadására 2022. május közepén került sor, melyet követően a kivitelezési munkák megkezdődtek. A kivitelezési munkák befejezése 2023. évben várható.

Céljelleggel támogatott intézményi feladatok

390431 Romano Kher Budapesti Roma Művelődési Ház
8097 Első beszerzés

	Módosított előirányzat:
	50 000
	ezer Ft

	Éves tény:
	18 171
	ezer Ft

	Teljesítés:
	36,3
	%



A költségvetési szerv Király utcai ingatlana közművelődési feladatokat lát el. Ehhez rendelkeznie kell egy 25 fő befogadására alkalmas többfunkciós helyiséggel, legalább egy kiállítótérrel, legalább egy, minimum 2 fő befogadására, tanácsadásra is alkalmas helyiséggel, legalább egy, legalább 4 fő befogadására, fejlesztő tevékenységekre is alkalmas helyiséggel, illetve egy, kézműves tevékenységek oktatására, végzésére alkalmas alkotóműhellyel.
Ehhez szükségessé vált az épület helyiségeiben felújítási munkákat elvégezni, továbbá az ingatlan átvételekor üres helyiségek berendezési tárgyai, bútorok, polcok, tárolók (pl. asztalok, székek, szekrények, mobil színpad, vitrinek, polcok), számítástechnikai eszközök, hangtechnikai eszközök (pl. mikrofonok), egyéb felszerelési tárgyak (pl. fénymásológép, kávégép) beszerzése. A Vállalkozói Szerződés 2022. decemberben megkötésre került, a beszerzések elkezdődtek, részben megtörténtek és kifizetésre kerültek. Azonban a beszerzések jelentős része áthúzódott 2023. évre.

8148 Romano Kher Budapesti Roma Művelődési Ház székhely rekonstrukció

	Módosított előirányzat:
	175 000
	ezer Ft

	Éves tény:
	11 906
	ezer Ft

	Teljesítés:
	6,8
	%



A költségvetési szerv immár művelődési ház formájában működik, és közművelődési feladatokat lát el. Ehhez az előadóterem és 100 fős nézőtér-helyiség teljes hangszigetelése, ruhatár, WC blokk kialakítása, akadálymentes WC és környezet, nézőtér akadálymentes megközelítésének kialakítása, nézőtér- és színpadszellőzés (befúvás-elszívás) kialakítása, a szellőzéshez fűtési rendszer kiépítése vált szükségessé. A tervek elkészültek. A kivitelezésre irányuló közbeszerzési eljárás lebonyolítását követően a nyertes ajánlattevővel 2022. novemberben megkötésre került a Vállalkozói Szerződés. A kivitelezési munkálatok megvalósításának tervezett véghatárideje 2023. június 01. 

390501 Étkeztetési Szolgáltató Gazdasági Szervezet 
7901 Ételszállító járművek beszerzése

	Módosított előirányzat:
	24 070
	ezer Ft

	Éves tény:
	24 000
	ezer Ft

	Teljesítés:
	99,7
	%



A feladat keretében beszerzésre került 2022. évben 2 darab Renault Master zárt kisteherautó és 1 darab Nissan NV200 kistehergépjármű. A feladat befejeződött.

Kulturális feladatok

Önkormányzati feladatok
Örkény István Színház Nonprofit Kft.
7951 Örkény István Színház funkcionális bővítése Asbóth utcai ingatlanokkal

	Módosított előirányzat:
	196 052
	ezer Ft

	Éves tény:
	196 052
	ezer Ft

	Teljesítés:
	100,0
	%



Az Örkény Színház 2010-ben történt megalapításakor nem rendelkezett az önálló működéshez elengedhetetlen, minimális üzemi területekkel sem. Lehetőség nyílt arra, hogy megállapodás keretében az Örkény Színház Nonprofit Kft. és az MNV Zrt. között, a Színház további öt Asbóth utcai ingatlannal funkcionálisan bővítse a területét. A feladat 2020. év végén indult a tervezési részfeladattal. Számla nem került benyújtásra, így a feladat tényleges megvalósítása teljes egészében áthúzódott 2021. évre. Megvalósításra kerültek a műszaki projektmenedzseri és ellenőri feladatok, szcenikai, elektroakusztikai eszközök beszerzése és megkezdődtek az építési feladatok is. A teljes körű kivitelezés 2022. évben befejeződött, a pénzügyi elszámolás megtörtént.

Céljelleggel támogatott intézményi feladatok

540101 Fővárosi Szabó Ervin Könyvtár
8184 Grassalkovich úti új fiókkönyvtár kialakítása

	Módosított előirányzat:
	134 620
	ezer Ft

	Éves tény:
	9 964
	ezer Ft

	Teljesítés:
	7,4
	%



Az új fiókkönyvtár kialakítása két tervezett ütemben zajlik, az első ütemben az utcafrontra nyíló és eddig banki célokat szolgáló épületrész (200 m2), a második ütemben a jelenlegi könyvtár (240 m2) felújítása. A Szabó Ervin Könyvtár 2022. szeptemberben megkötötte a kivitelezővel a Vállalkozói Szerződést. A kivitelezés elkezdődött, folyamatosan végzik az első épületrész átalakítását, mely a tervek szerint folyik.
A befejezési határidő a szerződés szerint 2023. augusztus. A kivitelező által benyújtott részszámlák pénzügyi rendezése megtörtént.



550101 Budapesti Történeti Múzeum
7872 Műtárgyak digitalizálása és számítástechnikai fejlesztés

	Módosított előirányzat:
	40 000
	ezer Ft

	Éves tény:
	34 228
	ezer Ft

	Teljesítés:
	85,6
	%



A múzeumi műtárgy anyag digitalizálása a múzeum jogszabály által előírt kötelezettsége. A múzeum feladatainak egyik legfontosabb része a Budapest történetéhez kötődő leletanyag gyűjtése, rendszerezése, restaurálása, őrzése, digitális feldolgozása és kutathatóvá tétele. Jelenleg a múzeum 30-nál több tematikus gyűjteményt gondoz. Mivel a leletanyag és dokumentum anyag folyamatosan gyarapodik, ez folyamatos számítástechnikai eszközbővítést feltételez. 
A különböző gyűjtemények műtárgyai különböző digitalizálási folyamatot határoznak meg, különböző eszköz igénnyel a fényképezési és szkennelési eljárásokhoz. Az így keletkezett adatmennyiség tárolására és mentésére szerver, háttértár és mentőrendszer – valamint a rendszerezéshez adatbázis-szoftver beszerzése szükséges. Ennek megvalósítása külső IT szakértői segítséget igényelt.
[bookmark: _Hlk131407428]A BTM a beszerzésre és kivitelezésre irányuló közbeszerzési eljárás lebonyolítását követően a részfeladatok nyertes ajánlattevőivel 2021. decemberében vállalkozási szerződéseket kötött. A beszerzések 2022. évben megvalósultak, a lezáró műszaki átadás-átvételek rendben lezajlottak, a szerződött összegek kifizetésre kerültek. A maradványösszeg továbbtervezésre került 2023. évre.

570101 Fővárosi Állat- és Növénykert
8104 Tárgyi eszköz beszerzés

	Módosított előirányzat:
	35 000
	ezer Ft

	Éves tény:
	19 026
	ezer Ft

	Teljesítés:
	54,4
	% 



Az előirányzat a feladatellátáshoz, az intézmény minden napi működéséhez szükséges gépek, berendezések pótló cseréjére, a tárgyi feltételek biztosításához szükséges eszközök beszerzésére került jóváhagyásra. A feladatra 2022. évben jóváhagyott teljes összeget az intézmény nem használta fel. A maradvány egy része áttervezésre kerül 2023. évre.


Közlekedési feladatok
Önkormányzati feladatok

[bookmark: _Hlk38525228]4. sz. metró (1. szakasz alapprojekt + 1. szakasz kapcsolódó beruházás) KÖZOP előleg állományváltozással

	Módosított előirányzat:
	11 540 992
	ezer Ft

	Éves tény:
	402 230
	ezer Ft

	Teljesítés:
	3,5
	%






ebből: 4. sz. metró DBR Metró Projekt Igazgatóság Menedzsment Költség

	[bookmark: _Hlk509473741]Módosított előirányzat:
	294 975
	ezer Ft

	Éves tény:
	258 024
	ezer Ft

	Teljesítés:
	87,5
	%



Az Európai Unió által támogatott projekt fizikailag megvalósult, de a projekt fenntartási kötelezettségeit és a szerződések garanciális időszakait figyelembe véve a teljes pénzügyi zárás még nem történt meg. 
2022-ben lezárt szerződések:
· K2/H – Fehérvári úti üzemi célú villamos félreállóhely szerződés. A szoftver tanúsítása és hatósági engedélyezése elől az akadályok elgördültek. A próbaüzem kiértékelése után a Tanúsító ki tudta adni a Végleges Alkalmassági Tanúsítványt. A szerződés szerinti Teljesítési Igazolást 2022. július 6-i határnappal a Mérnök kibocsátotta. 
· K2F2/B2 – Kelenföldi MÁV pályaudvar használaton kívüli vágányok helyén létesített P+R parkolók. A Vállalkozó a hibát kijavította, a bejárásokat követően a Mérnök 2022. június 17-i határnappal kibocsátotta a Teljesítési igazolást. A P+R parkoló teljes zöldterületét a Fővárosi Önkormányzat, mint tulajdonos üzemeltetésre átadta a BKM Zrt. részére.
Fennálló garanciális időszakok:
· Metrószerelvények beszerzése – Co-10: Az Alstom felé bejelentett vontatómotor sorozathiba kapcsán (ami az M2-t is érinti) 2018. május 16. napján megállapodás született a garanciális vontatómotor cserék lebonyolításának módjáról, majd a vontatómotor csapágy sorozathiba elhárításáról a 2021. augusztus 5. napján aláírt Megállapodás rendelkezik. Az Alstom a motorcsapágy sorozathibák elhárításának teljesítésével a szerződéses kötelezettségét teljesíti, így a vonatokra a Végleges Elfogadási Bizonyítvány kiadhatóvá válik, ezáltal a még fenntartott bankgarancia elengedhető. Az elszámolásra 2023. május-december között kerül sor. A teljesítési bankgarancia 2023. november 30-ig meghosszabbításra került.
Támogatási Szerződés:
· A projekt állami támogatását biztosító Támogatási Szerződés 7. sz. módosítását a Kormány 1611/2022. (XII. 9.) Korm. határozatában fogadta el, a Felek 2023. február 28-i nappal írták alá. Így az állami finanszírozás 2023. december 31-ig áll fenn. Az uniós projektrész fenntartási időszakát 2023. április 11-ig rögzítette a szerződésmódosítás, azonban azóta a Támogató a 2023. március 7-én kelt levelével a fenntartási időszakot a korábbi indokok alapján további egy évvel hosszabbítja 2024. április 11-ig.
Építési szerződésekkel kapcsolatos bírósági eljárások:
· 2022. év végén a Co-02 szerződés vállalkozójával, a BAMCO Kkt-vel van folyamatban 2 darab peres eljárás a Választottbíróság előtt, amelyből az egyik a Választottbírósági ítélet érvénytelenítését követően egy megismételt eljárás. Emellett 1 darab nemperes eljárás is folyamatban van – választottbíró kizárása tárgyában – a Fővárosi Törvényszéken. 





[bookmark: _Hlk69121332]Széna tér felújítása I./A ütem

	Módosított előirányzat:
	300 000
	ezer Ft

	Éves tény:
	300 000
	ezer Ft

	Teljesítés:
	100,0
	%



A Fővárosi Közgyűlés 2020. június 24-én döntött arról, hogy a Széna tér felújításának megvalósítója a Budapest Főváros II. kerületi Önkormányzat legyen, melyhez a Fővárosi Önkormányzat összesen 750.000 ezer Ft fejlesztési forrást biztosít. Az eddig elkészült tervek elszámolása a tervezővel 2020. év végén folyamatban volt, a tervek kifizetése 2021. I. negyedévében megtörtént. A projekt két ütemben valósul meg:
I. Széna tér közterületi megújítása, azon belül:
I/A.: Varsányi Irén utca, Csalogány utca, Margit körút, Bakfark Bálint utca által határolt terület (elbontott pályaudvar és környezete, II. kerületi Önkormányzat megvalósításában), valamint
I/B.: Ostrom utca, Hattyú utca közötti terület (taxidroszt és környezete)
II. Széna téri közlekedési infrastruktúra megújítása (közlekedési felületek megújítása, jobb gyalogos és kerékpáros kapcsolatok biztosítása, valamint a villamosmegálló peronjainak áthelyezése).
[bookmark: _Hlk101961591]
2022. évben a feladat befejeződött, záróelszámolás a kerület részéről beküldésre került, ennek elfogadása a Főváros részéről megtörtént.  

7079 Pesti rakpart északi rendezése, gyalogos és kerékpárút kialakítása

	Módosított előirányzat:
	575 928
	ezer Ft

	Éves tény:
	579 524
	ezer Ft

	Teljesítés:
	100,6
	%



A kivitelezési munkák befejeződtek 2021. évben, a műszaki átadás-átvételi eljárás lezárása 2021. 12. 10-én történt meg. 2022. évben a Strabagnak a végszámlája került kifizetésre, ezen felül az Enviroduna Kft. részére mérnöki feladatokra, valamint koordinációs feladatokra történt kifizetés. Az egy éves utó-felülvizsgálat 2023. januárban lezajlott, a hibalista javítása folyamatban van. A feladatra jutó 2021. december havi fordított áfa az Áfa bevallásnak és elszámolásnak megfelelően 2022. januárban teljesült. A feladaton az előirányzat túllépést a kapcsolódó fordított Áfa összege eredményezi, amely a számviteli előírásokhoz igazodóan a 841101 Pénzügytechnikai feladatokon került megtervezésre és elszámolásra. 

BKK megvalósításában végzett feladatok

7507 Széchenyi lánchíd rekonstrukciója

	Módosított előirányzat:
	13 464 421
	ezer Ft

	Éves tény:
	11 426 547
	ezer Ft

	Teljesítés:
	84,9
	%



A kivitelezésre irányuló közbeszerzési eljárás 2020. január 21-én fedezethiány miatt eredménytelenül zárult. 
A Fővárosi Közgyűlés 2020. januári ülésén úgy döntött, hogy javasolja a megvalósítandó beruházási feladatok (Széchenyi lánchíd, Széchenyi István tér alatti villamos-közúti aluljáró rekonstrukciója, Várhegyi alagút) kivitelezési sorrendjének felülvizsgálatát és időbeli ütemezésének újragondolását, továbbá kezdeményezi a Kormány által a Várhegyi alagút felújítására vállalt 6 000 000 ezer Ft támogatási összeg felhasználásának átcsoportosítását a legsürgősebb elemre, a Széchenyi lánchíd felújítási munkálataira. 
A Fővárosi Közfejlesztések Tanácsa 2020. február 27-i ülésén elfogadta, hogy a feladatrészek külön beruházásként valósulhassanak meg amellett, hogy a Főváros a Kormány által a teljes projekt megvalósítására biztosított 6 000 000 ezer Ft keretösszeget a Széchenyi lánchíd felújítására is felhasználhatja. A feltételes közbeszerzési felhívás a BKK Zrt. által 2020. augusztus 11-én került kiírásra. 
A végleges ajánlatok bontása 2020. december 15-én történt meg. A legalacsonyabb ajánlati árral számolva, a teljes projekt költség bruttó 26,75 milliárd Ft, így 3,4 milliárd Ft összeggel kellett megemelni a pénzügyi fedezetet. 
A vállalkozási szerződést 2021. február 2. napján megkötötték. 2021. március 17. napján részmunkaterületet adtak át az A-Híd Zrt. számára, mely a híd gyalogos járdáit és a hídfők környezetét foglalta magában. 2021. június 16-án a híd lezárásra került a forgalom elől. 
A szerződéses rendelkezéseknek megfelelően a Vállalkozó 2022. december 16. napján visszaadta a híd útpályáját a közúti forgalomnak, az elfogadott ideiglenes forgalmi rendnek megfelelően, mely szerint csak a BKK járatai, a taxik, kerékpárosok, motorkerékpárosok, segédmotoroskerékpárosok hajthatnak át a felújítás végéig az átkelőn. A gyalogosforgalom továbbra sem használhatja a hidat a felújítás végéig. A kivitelezés folyamatosan, ütemezetten halad. A BKK részére kifizetett számlák a kivitelezési feladatokon túl műszaki ellenőri feladatok ellenértékét, lebonyolítói díjakat, valamint egyéb hatósági és bérleti díjakat tartalmaztak 2022. évben. 

7521 Blaha Lujza tér rekonstrukciója

	Módosított előirányzat:
	2 350 354
	ezer Ft

	Éves tény:
	1 979 777
	ezer Ft

	Teljesítés:
	84,2
	%



A feladat a tér rendezésére vonatkozik, az aluljáró és a Somogyi Béla utca ehhez kapcsolódóan, vele összhangban kerül felújításra. A műszaki tartalomra a tervek elkészültek, az engedélyek megszerzése jórészt sikeresen lezárult. A 2020. évi költségvetésben előirányzott fedezet a tervekben szereplő műszaki tartalomra nem elegendő, ezért a műszaki tartalom újbóli meghatározása szükséges. A 155/2020.(11.04.) főpolgármesteri határozat alapján a BKK Zrt. feltételes közbeszerzési eljárást indított a feladat csökkentett műszaki tartalommal való megvalósítására. A központi állami támogatás ennek megfelelő további biztosítása a támogatói okirat módosítását tette szükségessé. Az okirat aláírására 2020. december 18-án került sor. A kivitelezés 2021. júniusban megkezdődött, jelenleg folyamatban van. A tér átadása 2022. december 8-án megtörtént. A Vállalkozó a Corvin Áruház állványzata miatt akadályoztatva van, így a térburkolási munkákkal rajta kívül álló okból nem tudott teljeskörűen végezni, a térkővel nem tudott rázárni a Corvin Áruház lábazatára, így a Vállalkozási Szerződésben foglalt végteljesítési határidő 2023. május 31. napjára történő módosítása és ennek megfelelően a számlázási ütemterv módosítása vált szükségessé.




[bookmark: _Hlk70585973]7779 Aquincumi híd előkészítési fázisának megvalósítása

	Módosított előirányzat:
	183 134
	ezer Ft

	Éves tény:
	73 249
	ezer Ft

	Teljesítés:
	40,0
	%



Az Aquincumi híd részletes megvalósíthatósági tanulmányterve a Támogatói Okiratban rögzített határidőre nem készült el, a BKK Zrt. kérte a határidő módosítását 2022. május 31-re. Az aláírt, módosított támogatói okirat aktualizált pénzügyi ütemezésének megfelelően javasolták, hogy a Fővárosi Közgyűlés majd ennek megfelelően módosítsa a 2020. december 31-ig hatályos Megvalósítási Megállapodást és az Engedélyokmányt. A módosítások előkészítése folyamatban van.
A 2020. évben lefolytatott közbeszerzési eljárás alapján a vállalkozási szerződés a SPECIÁLTERV Építőmérnöki Kft-vel 2021. március 25-én megkötésre került nettó 143.740.000 Ft értékben. A „Vizsgálati dokumentáció” című munkarész 2021. június 30-ra, az „Összehasonlító dokumentáció” című munkarész 2021. november 7-re készült el. 2021. évben közbeszerzési eljárással kapcsolatos díjak kerültek kifizetésre.
A feladat teljesült 2022. évben, a fennmaradó összeget január elején számlázta tovább a BKK Zrt., mely 2023. évben került kifizetésre.

[bookmark: _Hlk510610821][bookmark: _Hlk3359788]7782 Fővárosi EuroVelo kerékpáros útvonalak fejlesztése

	Módosított előirányzat:
	209 764
	ezer Ft

	Éves tény:
	33 866
	ezer Ft

	Teljesítés:
	16,1
	%



Az elkészült Tanulmányterv szakmai felülvizsgálata, továbbá egyeztetések lefolytatása az érintett szakmai szervezetekkel (támogató szervezet, önkormányzatok, tulajdonosok, kezelők és üzemeltetők, kapcsolódó projektgazdák és civil szervezetek) megtörtént, ehhez pénzügyi teljesítés nem kapcsolódott. A „Fővárosi EuroVelo kerékpáros útvonalak fejlesztése” c. feladat támogatásának 1. számú módosítása megnevezésű és KRKF/1570/2020/ITM_SZERZ iktatószámú Támogatói Okirat aláírása 2020. december 28-án megtörtént. Ennek birtokában a tervezési közbeszerzési eljárás lefolytatásra került, a tervezési szerződések 2021. októberében aláírásra kerültek, a tervezési munkák elkezdődtek. A feladat megvalósítása ütemezetten halad.

[bookmark: _Hlk69121371]7523 XXII. Kerület Városház tér rekonstrukció

	Módosított előirányzat:
	419 635
	ezer Ft

	Éves tény:
	733
	ezer Ft

	Teljesítés:
	0,2
	%



Jelen beruházás keretében (I/B. ütem) a Tóth József – Kossuth Lajos – Mária Terézia utcák csomópontjában körforgalom létesül, valamint megtörténik a Mária Terézia utca fejlesztése a csomóponttól a Mária Terézia utca 27. sz. környezetéig. A tervező 2021. november 19-én (104 nap késedelemmel) leszállította a BKK Zrt. részére a módosított bírálati tendertervet és műszaki dokumentációt. A kivitelezés pályázati kiírása 2022. februárban megtörtént, amely alapján szükségessé vált a forrásösszeg és a teljesítési határidő módosítása. Szükséges lesz az engedélyokiratban szereplő pénzügyi ütemezés és tervezett befejezési határidő módosítása. A megemelt keretösszeg alapján 202.2 augusztusban a BKK kivitelezési szerződést megkötötte az STR. Strabaggal, a munkaterület 2022. 10. 15-én lett átadva. A kivitelező a helyszínen tapasztalt eltérő közműállapotok miatt akadályt közölt, a kivitelezést felfüggesztette. 2023. márciusban a közműáthelyezések áttervezése után a kivitelezés a közműkiváltásokkal, faáttelepítésekkel megkezdődött, azonban a felmerült további többletköltségekre nincs forrás. Ennek ismeretében a beruházás műszaki tartalma, az engedélyokiratban szereplő pénzügyi kerete, ütemezése és tervezett befejezési határidő módosítása szükséges.

8151 Széchenyi Lánchídhoz és a budai Váralagúthoz kapcsolódó közterületek rekonstrukciója és fejlesztése

	Módosított előirányzat:
	240 640
	ezer Ft

	Éves tény:
	30 175
	ezer Ft

	Teljesítés:
	12,5
	%



[bookmark: OLE_LINK21][bookmark: _Hlk132878021]A tervezési feladatok megkezdődtek, azonban 2022. augusztusában a Tervező akadályt közölt.
[bookmark: OLE_LINK23][bookmark: OLE_LINK18]Magyarország 2023. évi központi költségvetését megalapozó 2022. évi XXIV. törvény (2. számú melléklet) a Fővárosi Önkormányzat tulajdonából, kezeléséből és üzemeltetéséből kivette többek között a Budapest V. kerületi Széchenyi teret, amely a Magyar Állam tulajdonába került, amit vagyonkezelésbe átadott 99 évre az V. kerületi Önkormányzatnak. A törvény 2022. augusztus 1. napján lépett hatályba. A Budapest Közút Zrt., mint eddigi kezelő és üzemeltető a jogalkotóhoz fordult, mivel a Fővárosi Önkormányzat kezelésében lévő főútvonalak, közutak és közterületek kijelöléséről szóló 432/2012. (XII. 29.) Kormány rendelet a fentiek szerinti változást nem kezelte, így joghézag alakult ki. Vállalkozó ennek megfelelően a Széchenyi térre nem tudta beszerezni sem a tulajdonosi, sem a kezelői hozzájárulásokat a Szerződésben eredetileg rögzített határidőre.
[bookmark: OLE_LINK14]Vállalkozó a Szerződés 4.1.3. és 4.1.4. pontja alapján, mind a Széchenyi István tér és Clark Ádám tér esetében, elkészítette a bírálati engedélyezési terveket, melyet szerződéses határidőben leszállított Megrendelőnek, majd benyújtotta a tulajdonosok, üzemeltetők és kezelők felé. A Clark Ádám tér esetében a Budapest I. Kerület Budavári Önkormányzatától - a szerződéskötést követően, a tervezési munka folyamatában – 2022. augusztus 29-én érkeztek észrevételek a terv átdolgozását kérve, de a tulajdonosi hozzájárulást még nem adták ki a javított tervekre. A benyújtott tervek vonatkozásában átdolgozást kértek a tulajdonosi és forgalomtechnikai kezelői hozzájárulásuk megadásához, így a Vállalkozó nem kaphatta meg a hatósági engedélyezési eljárás megkezdéséhez, elindításához szükséges hozzájárulásokat. A Széchenyi tér tervezése esetében pedig az új tulajdonostól, a Belváros-Lipótváros Budapest Főváros V. kerületi Önkormányzatától többszöri kérés ellenére sem érkezett válasz a tulajdonosi engedély megkérését illetően.  

8147 M3 metróvonal Határ úti metróállomáshoz kapcsolódó gyalogos aluljáró felújítása és felszíni akadálymentesítésének kivitelezése

	Módosított előirányzat:
	1 305 907
	ezer Ft

	Éves tény:
	500
	ezer Ft

	Teljesítés:
	0,0
	%



A 2022. április 19. napján megtartott részmunkaterület átadás-átvételi eljárás sikeres lefolytatásával megkezdődött a feladat fizikai megvalósítása. Figyelemmel a kivitelezés megkezdése előtt felmerült problémákra (pavilonok, bontandó felszíni építmények), valamint a megvalósítás során adódott többlet feladatokra (elmaradó BKK ügyfélcentrum, transzformátor kihelyezés), a feladat jelenleg 2-3 hónap késésben van, amely a pénzügyi ütemezést is befolyásolja.


BKV Zrt. megvalósításában végzett feladatok

7913 M3 akadálymentesítés

	Módosított előirányzat:
	2 862 608
	ezer Ft

	Éves tény:
	2 035 726
	ezer Ft

	Teljesítés:
	71,1
	%



A Fővárosi Közgyűlés 2018. április 25-i ülésén meghozott 190/2018. (IV. 25.) számú határozatával elfogadta a Mozgáskorlátozottak Egyesületeinek Országos Szövetségével kötendő „Az M3 metróvonal állomásainak akadálymentesítése” tárgyú megállapodást. 
A megállapodás értelmében az M3 metróvonal Dózsa György út, Arany János utca, Ferenciek tere, Kálvin tér, Corvin-negyed, Semmelweis Klinikák, Ecseri út és Pöttyös utca állomásainak akadálymentesítése is megvalósul az M3 Projekt során. 
Az Ecseri út és a Pöttyös utca állomás akadálymentesítéséhez kapcsolódó kivitelezési munkák elkészültek. A műszaki átadás-átvételi eljárás 2021. 12. 06-án sikeresen lezárult. A liftek 2021. 12. 09-én forgalomba helyezésre kerültek. A mély állomások (Arany János utca, Ferenciek tere, Kálvin tér, Corvin-negyed, Semmelweis Klinikák) akadálymentesítése kapcsán a kivitelezést végző Vállalkozó elvégezte az előkészítő munkákat és az állomások bontási munkáit. Az állomásokra betervezett ferdepályás felvonók kiviteli tervei elkészültek, jóváhagyásra kerültek. A ferde felvonókra vonatkozó építési engedélyek mindegyik állomásra kiadásra kerültek. A felvonók legyártása és Magyarországra szállítása is megtörtént. A ferde felvonók beépítése a Semmelweis Klinikák, Corvin-negyed és Kálvin tér állomásokon befejeződött és az utasforgalom részére 2022. május 14-én átadásra került. A Dózsa György út állomás akadálymentesítése kapcsán a műszaki átadás-átvételi eljárás 2022. október 19-én lezárult. A Ferenciek tere és az Arany János utca állomások átadása 2023. év elején megtörtént.


8080 M3 metróvonal rekonstrukciója megvalósításához szükséges műszaki ellenőri és egyéb mérnöki tevékenységgel összefüggő feladatok megvalósításához szükséges forrás biztosítása

	Módosított előirányzat:
	921 000
	ezer Ft

	Éves tény:
	652 678
	ezer Ft

	Teljesítés:
	70,9
	%



2022. évben a Budapest Közút Zrt. folyamatosan ellátta az M3 metróvonal megvalósítása során szükséges műszaki ellenőri és egyéb mérnöki feladatokat. A feladat jellegéből adódóan, az ellátott feladatok kifizetése egy adott időszak lezárását követően történhet meg. Erre tekintettel a feladat előrehaladása és a pénzügyi teljesítése időben eltolódva valósul meg.







8149 BKV Zrt. fejlesztési feladatai

	Módosított előirányzat:
	10 488 385
	ezer Ft

	Éves tény:
	8 453 304
	ezer Ft

	Teljesítés:
	80,6
	%



A feladat keretében több, egymástól független részfeladat kerül megvalósításra, amelyek ütemezetten haladnak. A pénzügyi teljesítések részfeladatonként és elért mérföldkövenként történnek. A feladat megvalósítási határideje 2023. december 31.
A BKV Zrt. fővárosi EIB hitelből finanszírozott fejlesztési feladatainak előrehaladása:

· Jármű beszerzés, felújítás és korszerűsítés (Multifunkciós villamos vasúti tehergépjármű beszerzése): 2022. második negyedévében a tehergépjármű elkészült, a szükséges hatósági engedélyek megszerzése, a jármű átvétele és üzembe helyezése megtörtént.
· Mozgólépcső beszerzés (Mozgólépcső beépítés - M3 Deák Ferenc téri metróállomáson 3 db mozgólépcső kar): Az új mozgólépcsők telepítése 2022. május 9-én kezdődött el, a használatbavételi engedély 2022. IV. negyedévben került kiadásra.
· Pályafelújítás: Budafoki elágazási komplexum és csatlakozó vágányok átépítése, 50-es villamos vonal felújítása (CAF villamosok közlekedtetési feltételeinek megteremtése), CAF villamosok közlekedésre alkalmassá tételének kiegészítő munkái a Széll Kálmán tér - Budagyöngye közötti szakaszon, Hűvösvölgyi villamos vonal CAF közlekedésre alkalmassá tételének pályafelújítási munkái.
· Áramellátás: Somogyi utcai vontatási földkábel telepítése, M2 vonalon UPS csere, 50-es villamos vonalon részleges áramellátási korszerűsítés, 50-es villamos vonalon vontatási földkábel és felsővezeték hálózat részleges felújítása, Hűvösvölgyi villamos vonal áramellátás korszerűsítés, Dráva áramátalakító vontatási transzformátor cseréje. A Somogy utcai telepítés 2022. évben befejeződött, a többi esetében 2023. évben folytatódik a megvalósítás.
· Távközlési és biztosítóberendezés (M3 rekonstrukcióhoz kapcsolódó feladatok): AVR szőnyeg szállítása és beépítése, M3 metróvonalon autostop felújítás (75 db), M3 metróvonalon SEL 700 váltóhajtómű felújítás (20 db). A 20 darab váltóhajtómű felújítása megtörtént, a többi részfeladat megvalósítása, lezárása folyamatban van.
· Egyéb infrastruktúra felújítás: Projektek tervezése, előkészítése, Kikötői létesítmények és egyéb úszóművek biztonságtechnikai felújítása, Épületek, építmények felújítása, Megújuló energia hasznosítására irányuló környezetvédelmi beruházások, Informatikai feladatok.
A BKV Zrt. fővárosi saját forrásból finanszírozott fejlesztési feladatai:

· Jármű beszerzés, felújítás és korszerűsítés:
· Autóbusz beszerzés: Új szóló autóbusz beszerzés (22 db): 2022 negyedik negyedévben az autóbuszok leszállítása maradéktalanul megtörtént és 2022. december 1-jétől forgalomba is álltak. Ezzel párhuzamosan az autóbusz hálózatról kivezetésre kerültek a magaspadlós járművek. Új csuklós autóbusz beszerzés (13 db): 2022 negyedik negyedévben az autóbuszok leszállítása maradéktalanul megtörtént. 1db jármű kifizetése forrás hiányában a 2021. évi Bonusból történt. A járművek 2022. december 1-jétől forgalomba is álltak, ezzel párhuzamosan az autóbusz hálózatról kivezetésre kerültek a magaspadlós járművek.
· Villamos felújítás, korszerűsítés: Tátra villamos korszerűsítés (30 db): 2022 negyedik negyedév végéig a 2022-re tervezett 30 db villamoskocsi korszerűsítése megvalósult. TW6000/6100 villamos felújítás (5 db): 2022 negyedik negyedév végéig a 2022-re tervezett 5 db villamoskocsi felújítása megvalósult.
· Egyéb jármű beszerzés, korszerűsítés, felújítás, biztonsági átalakítás (mozdony, hógép, egyéb jármű): Befejezés 2023. évben várható.

· Egyéb infrastruktúra 
· Épületek, építmények felújítása: Kelenföldi Divízió autóbuszmosó szennyvíztisztító fázisszétválasztási hatékonyságának növelése a meglévő műtárgyak és a rendszer bővítésével: 2022. harmadik negyedévében megtörtént az ajánlatkérés, a helyszíni bejárás, az ajánlatok kiértékelése és hiánypótoltatása. A legkedvezőbb ajánlat összege is magasabb, mint a rendelkezésre álló forrás. Többletforrás biztosítása esetén a szerződéskötés megkezdődhet.
· Ingatlan hasznosításhoz kapcsolódó beruházások, kötelezettségek: M3 rekonstrukcióhoz kapcsolódó ingatlanhasznosítási feladatok: 2022. negyedik negyedévében a készenléti díjak kifizetése szerződés szerint megvalósult.

Budapest Közút Zrt. megvalósításában végzett feladatok

7536 2018-2021. évi közúti forgalomirányítás fejlesztési programja

	Módosított előirányzat:
	508 887
	ezer Ft

	Éves tény:
	508 887
	ezer Ft

	Teljesítés:
	100,0
	%



2021. évben a vezérlőberendezés csere 81 helyszínen, központra kötés 81 helyszínen, esélyegyenlőségi feltételek megteremtése 36 helyszínen és a forgalomtól függő üzemmód bevezetésével kapcsolatos kivitelezés 31 helyszínen történt meg. A tervezett intézkedések eredményeként a fővárosi közúti forgalomirányítás eszközei fokozatosan korszerűsítésre kerültek, így az üzemeltetésük megbízhatósága megnövekedett, javult a forgalmi igényekhez való rugalmas alkalmazkodó képességük, ami a tömegközlekedési és egyéni közlekedő járművek eljutási idejét csökkentette. 
2022. évben befejeződtek a kivitelezések. Az Eljutási idő kijelző rendszer létesítése 1 helyszínen, az Esélyegyenlőségi követelmények teljesítése 57 helyszínen, a Vezérlőberendezés csere és központra kötés 51-51 helyszínen, a forgalomtól függő üzemmód bevezetése 10 helyszínen történt meg. 

8089 2022-2025. évi közúti forgalomirányítás fejlesztési programja

	Módosított előirányzat:
	539 797
	ezer Ft

	Éves tény:
	361 398
	ezer Ft

	Teljesítés:
	67,0
	%



A feladat végrehajtására 2021. október 27-én jött létre Megvalósítási Megállapodás az Önkormányzat és a Budapest Közút Zrt. között. Ezt követően a kivitelező kiválasztására közbeszerzési eljárást folytatott le a Budapest Közút Zrt., amely 2022. január 31-én zárult.  2022. évben a Budapest Közút ütemezése szerint elvégzett munkálatok elvégzésére került sor.


813900 Budapesti Közlekedési Központ Zrt. 

Budapesti villamos és trolibusz járműfejlesztés II. ütem
 
	Módosított előirányzat:
	592 932
	ezer Ft

	Éves tény:
	438 159
	ezer Ft

	Teljesítés:
	73,9
	%



Az IKOP-3.1.0-15-2017-00016 azonosító számú, a „Budapesti trolibusz járműbeszerzés és kapcsolódó infrastruktúra fejlesztés” megnevezésű, a trolibusz járművek beszerzésére és a kapcsolódó infrastruktúra-fejlesztésekre vonatkozó Támogatási Szerződés műszaki tartalma fizikailag megvalósult, pénzügyi zárása folyamatban van.
[bookmark: _Hlk132892675]A Fővárosi Közgyűlés 1510/2021. (X. 27.) Főv. Kgy. határozata alapján az „Alacsonypadlós trolibuszok szállítása” tárgyú Szállítói Szerződés keretében a BKK Zrt. részéről 2021. november 12-én lehívásra került 48 db alacsonypadlós trolibusz. 2022. szeptember 22-én megtörtént az első jármű leszállítása Budapestre, amelyet további 5 db követett 2022. évben. A járművek jelenleg az utasforgalomban közlekednek. A további 42 db jármű leszállítása 2023. év során folyamatosan zajlik.
Az IKOP-3.1.0-15-2017-00013 azonosító számú, a „Budapest villamos- és trolibusz járműprojekt II. ütem” megnevezésű, a villamos járművek beszerzésére és a kapcsolódó infrastruktúra-fejlesztésekre vonatkozó Támogatási Szerződés műszaki tartalma megvalósult. Tekintettel azonban arra, hogy a korábban leszállított 21 db rövid CAF villamos infrastrukturális okokból nem képes a projekt részletes műszaki tartalmában, illetve az Irányító Hatóság által elfogadott megvalósíthatósági tanulmányban megjelölt 50-es és 56/56A villamosvonalakon közlekedni, a Támogatási Szerződést 2022. évben nem lehetett lezárni. A szükséges feltételek teljesítésének véghatárideje 2023. augusztus 31. 

CAF villamos opció- Budapesti villamos és trolibusz járműfejlesztés II. ütem

	Módosított előirányzat:
	1 677 939
	ezer Ft

	Éves tény:
	1 666 782
	ezer Ft

	Teljesítés:
	99,3
	%



A villamosbeszerzésekre 2014-ben kötött Szállítói Szerződés opciós járműmennyiségéből a Fővárosi Önkormányzat 874/2022. (X.26.) Főv. Kgy. határozattal meghozott döntése alapján 2022. november 8. napján további 20 db villamos megrendelésére került sor. Az első jármű tervezetten 2024 szeptemberében érkezik Budapestre, majd a szükséges tesztek és próbafutások után utasforgalomba tervezetten 2024. második félévében adható. A további járművek érkezése és forgalomba állítása ütemezetten történik. A járművekhez szükséges jegykezelő készülékek, rádiós váltóállító berendezések, valamint a szakmai felügyeletet ellátó mérnökszervezet közbeszerzési eljárásai előkészítés alatt vannak.
2022. évben kifizetésre került a szállító által igényelt előleg első részlete.
A Kormány a 1053/2023. (II. 23.) Korm. határozatában foglaltak alapján, egyetértett az „51 db CAF villamos beszerzése Budapest részére” megnevezésű projekt megvalósításával. Ezzel együtt egyetértett a projekt 54.148.355.554 Ft összegű támogatásának az Integrált Közlekedésfejlesztési Operatív Program (IKOP) 3.1 beruházási prioritás többletkötelezettség-vállalásának terhére történő finanszírozásával. 
Tekintettel arra, hogy a Korm. határozat 51 db opcionálisan lehívható villamosra biztosít forrást, a 2022. évben a BKK Zrt. által már megrendelt 20 db villamos finanszírozása is uniós támogatással valósulhat meg, kiváltva az ehhez korábban biztosított fővárosi forrást. 
Figyelemmel arra, hogy – a korábbi támogatott lehívásokhoz hasonlóan – ez esetben is 99,44%-os a támogatás intenzitása, az 51 db villamos finanszírozásához a Fővárosi Önkormányzatnak a 2022-2026. költségvetési évekre vonatkozóan biztosítani szükséges a BKK Zrt. részére a 0,56%-os önrészt, amely összege mindösszesen 304.938.446 Ft. 


Vízgazdálkodási feladatok
Önkormányzati feladatok
4124 Budapest Komplex Integrált Szennyvízelvezetése

	Módosított előirányzat:
	214 515
	ezer Ft

	Éves tény:
	46 752
	ezer Ft

	Teljesítés:
	21,7
	%



[bookmark: _Hlk3362206]A projekt második szakasza a 2014-2020. programozási időszakban a Környezet és Energiahatékonysági Operatív Program (KEHOP) keretében valósult meg. 
A BKISZ projekt Pesterzsébeti főgyűjtő csatorna kivitelezési munkáinak elvégzésére 2019. július 9-én került aláírásra a Vállalkozói Szerződés. A kivitelezési munkák műszaki átadás-átvételi eljárása 2020. július 9-én megtörtént. A Vállalkozási Szerződés 1. sz. módosítása folyamatban van. 
A BKISZ VII. projektelem kivitelezési munkáira a Vállalkozási Szerződés 2019. augusztus 12-én került megkötésre. A műszaki átadás-átvételi eljárás 2020. december 7-én lezárult. A BKISZ VII. projektelemet érintően a Vállakozó változtatási javaslatai és vállalkozói követelése alapján a szerződés 2021. 05. 26-án módosításra került, melyet követően a végső kifizetés megtörtént. A projekt zárójelentése 2021. június 30-án került benyújtásra. A projektet érintően az IH 2022. szeptember 1-én közbenső helyszíni ellenőrzést tartott, mely ellenőrzés 2022. október 17-én került lezárásra. 
 2022. évben folytatódott a BKISZ projektben záruló beruházási elemek aktiválása, valamint a megépült csatorna szakaszok tulajdonjogi rendezésének előkészítése, illetve a projektet érintő garanciális munkákkal kapcsolatos feladatok elvégzése. 

7575 Aranyhegyi-patak árvízvédelmi létesítmény megvalósítása

	Módosított előirányzat:
	877 799
	ezer Ft

	Éves tény:
	425 001
	ezer Ft

	Teljesítés:
	48,4
	%



Az Aranyhegyi-patak árvízvédelmi létesítménye tervezési és kivitelezési munkáira 2019. január 10-én jött létre vállalkozási szerződés az Önkormányzat és a Swietelsky Építő Kft. között. A régészeti érintettség miatt Vállalkozó 2019. szeptember 10-én nyújtott be Ésszerűsítési javaslatot a műszaki tartalom módosításáról, amely közbeszerzési jogalap hiányában Mérnök határozattal elutasításra került. Szerződésmódosításra nem került sor, a teljesítési határidő eredménytelenül telt el. A teljes munkaterület 3 szakaszra került felosztásra, amelynek I. üteme az eredeti vízjogi létesítési engedély szerint megépült. 
A 2022. évi kifizetések összege tartalmazza a projekttel kapcsolatos szervezési és koordinációs, valamint mérnöki feladatokra kifizetett összeget. A hiányzó szakasz megvalósítására kiírt új közbeszerzési eljárás eredményeként 2022. április 29. napján a Colas Alterra Építőipari Zrt-vel vállalkozási szerződéskötésre került sor. A kivitelezés tervezett befejezése 2023. október 31.

7575 Pünkösdfürdői árvízvédelmi létesítmény megvalósítása

	Módosított előirányzat:
	1 338 267
	ezer Ft

	Éves tény:
	111 353
	ezer Ft

	Teljesítés:
	8,3
	%



A Pünkösdfürdői árvízvédelmi létesítmény tervezési és kivitelezési munkáira 2018. július 3-án jött létre vállalkozási szerződés az Önkormányzat és a Swietelsky Építő Kft. között. A szerződés két alkalommal került módosításra. A teljesítési határidő 
2019. november 3. volt, mely eredménytelenül telt el. A műszaki átadás-átvételi eljárás megindításának feltételeit Vállalkozó nem teljesítette, a Főváros a szerződést 2020. március 30-án azonnali hatállyal felmondta. 
Annak érdekében, hogy az árvízvédelmi mű és környezete üzemeltetésre átadható legyen, az árvízvédelmi mű és környezetének szükséges munkáit be kell fejezni, a beruházást le kell zárni. A Fővárosi Közgyűlés 2020. decemberi ülésén döntött a befejező munkák elvégzéséről azzal, hogy a feladatok megbontásra kerülnek és a Főkert Zrt., valamint az FCSM Zrt. a saját profiljához közel álló, és így számára hatékonyan szervezhető, kivitelezhető feladatokat elvégezze a területen. A közgyűlési döntésnek megfelelően a Pünkösdfürdői árvízvédelmi létesítmény befejező környezetrendezésére vonatkozó tervezési feladatokkal a Főkert Zrt. megbízásra került.
2022. első félévében a BKM Főkert Kertészeti Divíziója az árvízvédelmi létesítmény befejező környezetrendezési munkáit, a Budapest Közút pedig a Kossuth II. árvízkapu és a Pünkösdfürdő utca közötti gyalogos sétány felújítását és a Pünkösdfürdő utca folytatásában lévő szervízút aszfaltozási feladatait végezte el. 
A Pünkösdfürdői árvízvédelmi létesítmény üzemeltetésbe adására 2022. október 20-án került sor.

[bookmark: _Hlk69121413][bookmark: _Hlk99973796]7985 Pünkösdfürdői védvonalszakasz zöldfelület fejlesztési munkái

	Módosított előirányzat:
	748 438
	ezer Ft

	Éves tény:
	597 643
	ezer Ft

	Teljesítés:
	79,9
	%



[bookmark: _Hlk99973854]A „Csillaghegyi öblözet árvízvédelme (Aranyhegyi-patak – Barát-patak közötti szakasz) zöldfelület-fejlesztési feladatainak megvalósítása” tárgyú tervezési szerződés részeként készítette el a FŐKERT a pünkösdfürdői szakasz zöldfelület fejlesztésének kiviteli terveit. A Fővárosi Közgyűlés 2020. január 29-i döntésének megfelelően a pünkösdfürdői zöldfelületi fejlesztések műszaki tartalma társadalmi igényfelmérés alapján Óbuda-Békásmegyer Önkormányzatával együttműködve került meghatározásra. Ennek megvalósítása céljából megkötésre került az új tervezési megállapodás a FŐKERT-tel és módosítás történt a megvalósítási feladatok vonatkozásában. A „Pünkösdfürdői park környezetrendezése” elnevezésű koncepcióterv Óbuda-Békásmegyer Önkormányzatával egyeztetve 2020. júliusában elkészült. A hatályos szerződés szerint a kiviteli tervek két ütemben készülnek el 2020. szeptember 30-ig, valamint 2021. március 31-ig. Az egyeztetések eredményeképpen kialakuló műszaki tartalom ismeretében a megvalósításra vonatkozó szerződések módosítására is sor került.
2022. évben a zöldfelületfejlesztésre vonatkozó Megvalósítási Megállapodás és in house Vállalkozási szerződés munkái elvégzésre kerültek, tavasszal a park átadásra került. A BKM leadta zárójelentését, a vagyonleltár ellenőrzése folyamatban van, ezt követően a Megvalósítási Megállapodás lezárható. A park használatbavételét követően további igények merültek fel, melyek megvalósítására a BKM-mel újabb Megvalósítási Megállapodást kötött a Fővárosi Önkormányzat. A tervezett határidő 2023. július 30.

8086 Pest-Észak árvízvédelmi szakasz 35., 101., 37. és 38. számú védvonalszakaszainak fejlesztése

	Módosított előirányzat:
	1 485 029
	ezer Ft

	Éves tény:
	103 895
	ezer Ft

	Teljesítés:
	7,0
	%



A 101., 37. és 38. védvonalszakaszok vonatkozásában a tervezési szerződés 2021. október 1-én jött létre, amelynek keretében a Tervező elkészítette és 2022. január 28-án leszállította a Döntés-előkészítő tanulmányt, továbbá elkészítette és június 16-án átadta a 101., 37., 38. számú védvonalszakaszok vízjogi létesítési engedélyezési terveit, a vízjogi létesítési engedélyezési eljárás megindításra került.
Budapest Főváros Önkormányzata és a Colas Alterra Építőipari Zrt. között a „Pest-Észak árvízvédelmi szakasz 35. számú védvonalszakasz tervezési és kivitelezési munkái” tárgyában 2022. december 23-án jött létre vállalkozási szerződés. A kivitelezés tervezett befejezése 2023. november 30.

7809 Béke téri tehermentesítő főgyűjtőcsatorna

	Módosított előirányzat:
	1 028 798
	ezer Ft

	Éves tény:
	711 073
	ezer Ft

	Teljesítés:
	69,1
	%



A megnövekedett szennyvízmennyiség hosszú távú biztonságos elvezetéséhez a Béke utcán új, párhuzamos főgyűjtő építése szükséges. A Kormány KEHOP uniós, illetve hazai támogatást ítélt meg a Béke téri tehermentesítő főgyűjtőcsatorna építése c. projekt megvalósítására. A kivitelezés folyamatban van, befejezési határideje 2022. január 19. A projekt részét képezi továbbá a Béke téri tehermentesítő főgyűjtőcsatornához kapcsolódó szivattyútelep kiviteli tervezési és kivitelezési munkáinak megvalósítása, melynek kivitelezése határidő előtt (2021. 08. 11.) befejeződött. A 2021. évi kifizetések jelentős része ehhez a feladatrészhez kapcsolódott mérnöki díjak és szervezési, koordinációs feladatok ellátására.
A projekt részét képezi továbbá a főgyűjtőhöz kapcsolódó Angyalföldi szivattyútelep kiviteli tervezési és kivitelezési munkáinak megvalósítása, melyre vonatkozó közbeszerzési eljárás lefolytatásra, a vállalkozási szerződés 2021. 08. 13-án aláírásra került. A kivitelezési munkák 2022. szeptember 12-re befejeződtek.

8094 Budapest Főváros víztermelő kutak fejlesztése, vízminőségi és kapacitáskockázatok kezelése

	Módosított előirányzat:
	12 874 038 
	ezer Ft

	Éves tény:
	2 827 175
	ezer Ft

	Teljesítés:
	22,0
	%



A projekt a 339/2014. (XII. 19.) Korm. rendelet hatálya alá tartozik, így annak megvalósítását a Nemzeti Fejlesztési Programiroda Nonprofit Kft. (NFP) látja el. A projekt megvalósítására vonatkozó közbeszerzési eljárás lefolytatását követően megkötött Vállalkozási szerződés 2021. 09. 20-án lépett hatályba. A szerződés keretében 2023. október végéig Dél-Pesten és Dél-Budán nagyátmérőjű hálózatfejlesztés történik, Duna alatti átvezetéssel. Felújításra kerül 60 db csápos kút, valamint mintegy 3.000 ólom anyagú házi bekötés cseréjére kerül sor.
Az NFP a megvalósítás során ellátja a projektmenedzsment, valamint műszaki ellenőri feladatokat. A megvalósítással összefüggő koordinációs feladatokat 2021. 12. 15-én létrejött megállapodás alapján az Enviroduna Kft. látja el, amely 2022. évben teljesítette a megállapodásban rögzített szervezési, koordinációs feladatokat. A kivitelezés 2023. évben folytatódik, a feladat továbbtervezésre került.

7858 BKSZTT 2020. évi beruházási feladatai

	Módosított előirányzat:
	196 563
	ezer Ft

	Éves tény:
	189 761
	ezer Ft

	Teljesítés:
	96,5
	%



A BKSZTT 2020. évi beruházási feladatainak elvégzésére Megvalósítási Megállapodás jött létre a Fővárosi Vízművek Zrt-vel 2020. június 17-én. A beruházási feladatok megvalósítása befejeződött, a Fővárosi Vízművek Zrt. 2022. április 25-én küldte meg a zárójelentését.

8030 BKSZTT 2021. évi beruházási feladatai

	Módosított előirányzat:
	285 552
	ezer Ft

	Éves tény:
	196 884
	ezer Ft

	Teljesítés:
	68,9
	%



A BKSZTT 2021. évi beruházási feladatainak elvégzésére 2021. május 26-án Megvalósítási Megállapodás jött létre a Fővárosi Vízművek Zrt-vel. A beruházási feladatok megvalósítása befejeződött, a Fővárosi Vízművek Zrt. 2023. január 31-én küldte meg a zárójelentését.

8155 2022. évi Vízellátást biztosító beruházások tervezése és kivitelezése

	Módosított előirányzat:
	184 135
	ezer Ft

	Éves tény:
	44 344
	ezer Ft

	Teljesítés:
	24,1
	%



A feladat vonatkozásában a tervezési feladatra Vállalkozási Szerződés, a kivitelezésre Megvalósítási Megállapodás került megkötésre a Fővárosi Vízművek Zrt-vel 2022. május 12-én. A Vállalkozási Szerződés keretében elkészült tervek alapján a Megvalósítási Megállapodásban foglalt kivitelezési feladatok az Üllői út ivóvízhálózat fejlesztés kivételével 2022. évben megvalósultak. Az Üllői út vízvezeték rekonstrukciós feladat tervezési munkái befejeződtek, a vízjogi létesítési engedélyezési eljárás folyamatban van. 

8157 BKSZTT 2022. évi beruházási feladatai

	Módosított előirányzat:
	193 901
	ezer Ft

	Éves tény:
	113 764
	ezer Ft

	Teljesítés:
	58,7
	%



A BKSZTT 2022. évi beruházási feladatainak elvégzésére 2022. május 12-én Megvalósítási Megállapodás jött létre a Fővárosi Vízművek Zrt-vel. A beruházási feladatok megvalósítása folyamatban van, a befejezési határidő 2024. december 31.


Környezetvédelmi feladatok

Önkormányzati feladatok

6812 Fővárosi hulladékgazdálkodási rendszer bővítése, a hulladékfeldolgozás és újrahasznosítás arányának növelése

	Módosított előirányzat:
	5 338 742
	ezer Ft

	Éves tény:
	5 143 490
	ezer Ft

	Teljesítés:
	96,3
	%



A projekt keretében a fővárosi hulladékgazdálkodási rendszer színvonalának növelése érdekében történik meg a kezelési rendszer fejlesztése. A projekt keretében befejeződött fejlesztések részben a hulladék keletkezésének megelőzését (XV. kerületi és XVIII. kerületi Szemléletformáló és Újrahasználati Központok – SZUK-ok), részben az égetés után visszamaradt salakanyagból kinyerhető haszonanyag mennyiségének növelését (Fémleválasztó), illetve az égetés hatékonyságának javítását (Lomdaráló) célozták. 
2022. évben az alábbi feladatok valósultak meg:
„A KEHOP-3.2.2-15-2016-00001 azonosítószámú projekt keretében, Budapest X. kerület Ezüstfa utca 12. (hrsz.: 42544/22) ingatlanon létesítendő válogatómű technológia berendezéseinek kialakítása, szállítása, telepítése és az ingatlanon meglévő Épület bővítése” tárgyú Vállalkozói Szerződés vonatkozásában megvalósult elemek:
· Kiviteli tervek (adott esetben engedélyezési tervek) elkészítése
· Építési munkák, csarnok bővítése
· Technológiai egységek telephelyre történő leszállítása
· Technológiai egységek telepítése, technológiai rendszer szerelés kiegészítő munkái
A projektelem 2022. december 30. napján került átadásra.
„A KEHOP-3.2.2-15-2016-00001 azonosítószámú projekt keretében adásvételi szerződés alapján konténerek beszerzése” tárgyú Adásvételi Szerződés vonatkozásában beszerzésre került rakodógépek:
· 2 darab homlokvillás targonca 
· 3 darab homlokrakodógép
· 1 darab teleszkópos rakodó 
A fenti rakodógépek a Nagyválogató projektelem üzemeltetéséhez szükséges eszközök.
„A fővárosi hulladékgazdálkodási rendszer környezetbarát technológiáinak bővítése, a hulladékfeldolgozás és újrahasznosítás arányának növelése projekt KEHOP szakaszában ellátandó FIDIC mérnök és műszaki ellenőri szolgáltatás” tárgyú Megállapodás vonatkozásában:
A Vállalkozó feladata volt a KEHOP-3.2.2-15-2016-00001 azonosítószámú Projekt keretében már megvalósult létesítmények vonatkozásában a garanciális időtartam alatt állandó rendelkezésre állás a Megrendelő részére, a bejelentett hibák kivizsgálása és az elvégzett javítások ellenőrzése.
További feladatai között szerepel a 2022. évben megvalósítás alatt álló Nagyválogató projektelem megvalósításához kapcsolódó folyamatok műszaki felügyelete és ellenőrzése. 

7591 A fővárosi hulladékgazdálkodási rendszer fejlesztése, különös tekintettel a hulladékgyűjtési, szállítási és előkezelő rendszerre

	Módosított előirányzat:
	1 241 972
	ezer Ft

	Éves tény:
	1 062 711
	ezer Ft

	Teljesítés:
	85,6
	%



A projekt keretében vegyes hulladék gyűjtésére alkalmas, részben alacsony padlós, két, illetve háromtengelyes hulladékbegyűjtő célgépek beszerzésére kerül sor. A fejlesztés célja a lakossági szolgáltatás színvonalának növelése, a környezeti eredmény javítása (káros anyag kibocsátás csökkentése), valamint a közszolgáltatás költséghatékonyságának javítása.
A járműbeszerzésre vonatkozó közbeszerzési eljárás eredményeképp 2020. február 12-én került sor az Önkormányzat és a nyertes ajánlattevők között az adásvételi szerződés megkötésére. Az adásvételi szerződés tárgya összesen 98 db + további 12 db opciós tételként lehívható hulladékbegyűjtő célgép beszerzése. 
A célgépek átadása 2021. április 26. napján megtörtént. A megkötött szerződés szerinti opciólehívás 2021. szeptemberében megtörtént, mely kifizetése 2022. évben megvalósult.


Gazdasági ellátási feladatok

Önkormányzati feladatok
Városháza rekonstrukció A. ütem (elektromos munkák, rendeltetésszerű használathoz elengedhetetlen felújítások, Madách téri homlokzat)

	Módosított előirányzat:
	1 901 997
	ezer Ft

	Éves tény:
	1 267 471
	ezer Ft

	Teljesítés:
	66,6
	%



A feladat keretében megvalósuló kiemelt fejlesztések:
Az elektromos hálózat rekonstrukciója 1. ütem 2021. II. negyedévében befejeződött. A 2. ütem 2023. január 26-án befejeződött. A 3. ütem előkészítése, műszaki dokumentáció összeállítása folyamatban van.
A Keresztszárny épületrekonstrukció kivitelezésre közbeszerzési eljárás bírálati szakaszban van, várható szerződéskötés 2023. május. 
A Homlokzat kivitelezésre szóló szerződés megkötésre került, a műszaki teljesítés folyamatban van. 

8079 Kulturális információs pont kialakítása (volt Merlin színház épületének üzembe helyezéséhez szükséges rekonstrukciója)

	Módosított előirányzat:
	652 068
	ezer Ft

	Éves tény:
	137 908
	ezer Ft

	Teljesítés:
	21,1
	%



A volt Merlin Színház épület rekonstrukciója keretében Megvalósítási Megállapodást kötött az Önkormányzat a BFVK Zrt.-vel az épület újbóli használatbavételére irányulóan. Első lépésként elkészültek a kivitelezési közbeszerzési eljáráshoz szükséges kiviteli tervek, mely alapján a kivitelezési közbeszerzési eljárás lezajlott. Jelenleg a kivitelezés folyamatban van, várható befejezés 2023. július hónap.

7820 Városháza park kialakítása 

	Módosított előirányzat:
	282 812
	ezer Ft

	Éves tény:
	18 628
	ezer Ft

	Teljesítés:
	6,6
	%



A Városháza park kialakítására kiírt tervpályázat lezárult 2021. évben, kifizetésre került a közbeszerzési díj. A kivitelezésre szóló pályázat 2022. tavasszal került lezárásra, a kiválasztott tervezővel a hirdetmény nélküli tárgyalásos eljárás még nem indult el. A feladat 2023. évre nem rendelkezik előirányzattal, átütemezésre került 2024. évre.

Céljelleggel támogatott hivatali feladatok

7340 Tűzjelző hálózat kivitelezése

	Módosított előirányzat:
	34 815
	ezer Ft

	Éves tény:
	0
	ezer Ft

	Teljesítés:
	0,0
	%



A feladat az épületrekonstrukcióhoz kapcsolódó korábban kiépített tűzjelző hálózat további bővítésére nyújt fedezetet, 2022. évben nem történt műszaki teljesítés, áttervezésre került 2023. évre.

7701 Irattár klíma korszerűsítése

	Módosított előirányzat:
	45 207
	ezer Ft

	Éves tény:
	0
	ezer Ft

	Teljesítés:
	0,0
	%


 
A feladat megvalósítása nem indult el. Az előző eljárás fedezethiány miatt eredménytelen lett.
Új műszaki tartalom kidolgozása után indítható újra a feladat, amennyiben szükséges.



[bookmark: _Hlk69126614]Tűzivíz-vízrendszer tervezése

	Módosított előirányzat:
	63 500
	ezer Ft

	Éves tény:
	0
	ezer Ft

	Teljesítés:
	0,0
	%



A Városháza épületében az ún. Bankszárnyban vannak csak tűzcsapok, amelyek felújításra szorulnak. A hatályos jogszabály, az Országos Tűzvédelmi Szabályzat 54/2014. (XII.5.) BM rendelete (OTSZ) alapján a terület nagyságához viszonyítottan ez az egy betáp nem elég a teljes épületre. Ezért az egész épületre kiterjedő tűzcsap rendszer terveztetése szükséges.
A hatályos jogi szabályozás szerint föld feletti tűzcsap – minimum négy darab –, vízvételi hely kialakítása szükséges, ahol a tűzcsapok mellé 2 tűzoltó gépjármű is akadálymentesen oda tud férni, a tűzcsapoknál a tűzoltó gépjárművek részére úgy kell felállási helyet biztosítani, hogy azok mellett legalább 2,75 méter közlekedési út szabadon maradjon. Ehhez egy mindenkor szabadon lévő és könnyen megközelíthető tűzoltási felvonulási területet is biztosítani kell az OTSZ szerint. A fali tűzcsapokat úgy kell elhelyezni, hogy azok a legtávolabbi hely oltását is tudják biztosítani – a megközelítési utat tömlőfektetési nyomvonalon kell figyelembe venni –, valamint, hogy a fali tűzcsapok lefedjék a tűzszakasz teljes területét. 
A fenti szabályok alapján szükséges először a megfelelő tűzivíz-rendszer terveztetése, a Városháza épület műemlék jellegéből adódóan örökségvédelmi hatósággal történő egyeztetése, engedélyeztetése, majd az elkészült és jóváhagyott tervek alapján a kivitelezési eljárás lefolytatása és megvalósítása.
A tervezési eljárás alapján 2023. januárban a Vállalkozóval megkötésre került a szerződés, melynek teljesítése folyamatban van. 


Igazgatási feladatok

Céljelleggel támogatott intézményi feladatok

100101 Fővárosi Önkormányzati Rendészeti Igazgatóság
7735 Fővárosi Önkormányzati Rendészeti Igazgatóság eszközbeszerzései 2019-2022

	Módosított előirányzat:
	35 002
	ezer Ft

	Éves tény:
	34 466
	ezer Ft

	Teljesítés:
	98,5
	%



2022. évben beszerzésre került eszközök: 
· sporteszközök (súlyzó állvány súlyzókkal, futópad), 
· informatikai eszközök (külső merevlemez, disk station, kamera rendszer Deák tér és Városházpark 8 db, villogó fényhíd), 
· gépjárművek (5 db Renault furgon, 2 db Dacia Duster), 
· egyéb tárgyi eszközök (hűtőgép, fagyasztószekrény, irodai forgószék, salgó polc, fényképezőgép, orrfűrész, köszörűgép, kézikocsi, kerekes permetező, hősugárzó, fűtőtest). 

8096 FÖRI informatikai rendszerének fejlesztése 2021

	Módosított előirányzat:
	97 000
	ezer Ft

	Éves tény:
	97 000
	ezer Ft

	Teljesítés:
	100,0
	%



2022. évben elvégzett fejlesztések: 
· szerver és licence beszerzés, 
· hálózatfejlesztés,
· Budapest, Terebesi erdőnél kamerarendszer telepítése.


FÖRI gépjármű beszerzés

	Módosított előirányzat:
	35 000
	ezer Ft

	Éves tény:
	 0
	ezer Ft

	Teljesítés:
	0,0
	%



A feladat áthúzódott 2023. évre.


Soft projektek

TOP – 2021-27 tervezési időszak stratégiai és projektszintű előkészítése keret

	Módosított előirányzat:
	146 069
	ezer Ft

	Éves tény:
	0
	ezer Ft

	Teljesítés:
	0,0
	%






A projekt lehetőséget biztosít az Önkormányzat részére, hogy a 2021-27-es tervezési időszakban megvalósítandó projektek megvalósítása céljából a stratégiai tervezést megalapozó dokumentumok elkészítését kivitelezhesse. A keret több projektre is fedezetet nyújt, ahonnan a kötelezettségvállalásnak megfelelően kerül át a szükséges előirányzat a feladat ügyletkódjára.


Központi feladatok

[bookmark: _Hlk69126530]Víziközmű fejlesztési keret

	Módosított előirányzat:
	6 050 417
	ezer Ft

	Éves tény:
	0
	ezer Ft

	Teljesítés:
	0,0
	%



A vízgazdálkodási feladatok elszámolásához szükséges fedezet biztosítására rendelkezésre álló keret.
[bookmark: _Hlk69126588]
Fejlesztések átütemezésének tartaléka

	Módosított előirányzat:
	1 932 303
	ezer Ft

	Éves tény:
	0
	ezer Ft

	Teljesítés:
	0,0
	%



A tartalék a közgyűlési döntéseknek megfelelően év közben, a feladatok átütemezéséből adódóan a fejlesztési feladatok későbbi évi ütemeire nyújt fedezetet.







895602 Részvételi költségvetési projektek


Felnőtt Autista Szabadidős és Kulturális központ

	Módosított előirányzat:
	250 000
	ezer Ft

	Éves tény:
	0
	ezer Ft

	Teljesítés:
	0,0
	%



A feladat keretet biztosít az első hazai Felnőtt Autista Szabadidős és Kulturális Központ létrehozására a fővárosban, ahol az alapszintű oktatásból, továbbképzésből és a felsőoktatásból kikerülő autista fiatalok élethosszig tartó támogatásra és közösségekre találhatnak. Tárgyév végéig nem történt szerződéskötés a feladathoz kapcsolódóan.

„Budapest Peremén” rehabilitációs otthon – Budapest peremén projekt

	Módosított előirányzat:
	191 956
	ezer Ft

	Éves tény:
	0
	ezer Ft

	Teljesítés:
	0,0
	%



[bookmark: _Hlk134107508]A Projekt célja, hogy olyan emberek számára biztosítson lakhatást és ehhez kapcsolódó szolgáltatásokat, akiknek a problémáira, szükségleteire a jelenlegi ellátórendszer vagy nagyon kevéssé vagy egyáltalán nem nyújt választ, ezért a megvalósítás során a Fővárosi Önkormányzat arra törekszik, hogy a Projektnek ezekhez az ellátási területekhez a lehető legnagyobb hozzáadott értéke legyen. A Projekt megvalósítása érdekében a Fővárosi Önkormányzat 276/2022. (IV.13.) Főv. Kgy. határozatával úgy döntött, hogy Pályázatot ír ki szervezetek számára „Budapest Peremén” rehabilitációs otthon címmel. A pályázat benyújtásának határidejére, 2022. május 10-re három pályázat került befogadásra. A beérkezett pályázatokat a Közgyűlés által jóváhagyott Bírálóbizottság véleményezte, és megállapította, hogy a pályázati kiírásban szereplő szakmai követelményeknek maradéktalanul egy pályázat sem felel meg, ezért új pályázat kiírására tettek javaslatot, az eredeti kiírással egyező tartalommal, azonban a projekt szakmai tervére vonatkozó feltételek részletesebb meghatározásával. A 602/2022. (VI. 29.) Főv. Kgy. határozatban rögzítettek alapján a beérkező pályázatok véleményezésére szakmai bizottság került összehívásra, mely véleményezte a beérkező anyagokat. A szakmai bírálóbizottság javasolta, hogy a pályázók közül a Twist Olivér Alapítvány az OIKOS Segítőházzal közös, konzorciumi együttműködés keretében benyújtott pályázata alapján kerüljön a támogatási szerződés megkötésre a „Budapest Peremén” projekt megvalósítása érdekében. Azonban a szerződés nem lett megkötve, mivel a partnerek elálltak a szerződéskötéstől.

